Tilgangur og markmið jafnréttisstefnu VÍS er að stuðla að jafnrétti kynjanna í samræmi við lög um jafna stöðu og jafnan rétt kvenna og karla nr. 10 / 2008 og aðrar kröfur sem VÍS undirgengst í jafnlaunakerfi sínu , þar með talið að greidd séu sambærileg laun fyrir sömu eða jafnverðmæt störf , þannig að kynbundinn launamunur mælist ekki hjá félaginu . Jafnréttis - og jafnlaunastefna VÍS VÍS leggur áherslu á jafnrétti kynjanna og að nýta til jafns styrkleika kvenna og karla þannig að hæfileikar og færni alls mannauðs félagsins njóti sín sem best og er það skjalfest með stefnu þessari . Meginmarkmið í jafnréttismálum hjá félaginu eru : VÍS greiðir konum og körlum jöfn laun og sömu kjör fyrir sömu eða jafnverðmæt störf . VÍS er vinnustaður þar sem konur og karlar eiga jafna möguleika . VÍS leggur áherslu á að konur og karlar njóti sömu tækifæra til starfsþjálfunar og fræðslu . VÍS er fjölskylduvænn vinnustaður þar sem starfsfólk getur samræmt vinnu og einkalíf . VÍS er vinnustaður þar sem kynbundin - kynferðisleg áreitni , ofbeldi eða einelti líðst ekki . Leiðir að markmiði VÍS greiðir konum og körlum jöfn laun og sömu kjör fyrir sömu eða jafnverðmæt störf . Við launaákvörðun er stuðst við starfsmatskerfi félagsins , skilgreind launaviðmið og persónubundið mat á hæfni og frammistöðu og þannig er séð til þess að starfsmönnum sé ekki mismunað á grundvelli kynferðis . Á þetta við um öll starfskjör og réttindi sem metin verða til fjár . VÍS er vinnustaður þar sem konur og karlar eiga jafna möguleika Starfsfólk hefur jöfn tækifæri til að þróast í starfi , óháð kyni . Í starfsauglýsingum eru störf almennt ókyngreind og þess gætt að þær höfði til beggja kynja . VÍS leggur áherslu á að konur og karlar njóti sömu tækifæra til starfsþjálfunar og fræðslu Konur og karlar njóta sömu möguleika á starfsþjálfun , sí - og endurmenntun og til að sækja námskeið sem haldin eru til að auka hæfni í starfi eða til undirbúnings öðrum störfum . VÍS er fjölskylduvænn vinnustaður þar sem starfsfólk getur samræmt vinnu og einkalíf Starfsfólki er gert kleift að samræma starfsskyldur sínar og skyldur gagnvart fjölskyldu með gagnkvæmum sveigjanleika eftir því sem við verður komið og þörf er á . VÍS er vinnustaður þar sem kynbundin - kynferðisleg áreitni , ofbeldi eða einelti líðst ekki Lögð er áhersla á góða líðan starfsmanna og góðan starfsanda hjá VÍS . Allir starfsmenn eiga rétt á því að komið sé fram við þá af virðingu og að þeir sæti hvorki kynbundinni - né , kynferðislegri áreitni , einelti kynbundnu ofbeldi eða ofbeldi af öðru tagi . Hjá VÍS er skýr farvegur í málefnum er snúa að einelti og kynferðislegri áreitni þar sem starfsfólki er gerð skýr grein fyrir boðleiðum og framvindu slíkra mála . Ef sýnt þykir að einelti , kynbundin og / eða kynferðisleg áreitni eða ofbeldi hafi átt sér stað er tekið á því með formlegum hætti og getur ferlið endað með brottvísun úr starfi . Jafnréttisáætlun VÍS hefur sett sér jafnréttisáætlun sem er órjúfanlegur hluti Jafnréttis - og jafnlaunastefnu , sjá SS jafnréttis - og jafnlaunastefna . Í jafnréttisáætlun er sett fram leiðir að markmiðum , tímasettar aðgerðir og ábyrgð tilgreind til að fylgja þeim eftir . Með virkri jafnréttisáætlun er séð til þess að jafnræðis sé gætt milli starfsmanna þess og að kynbundinni mismunun verði útrýmt , sé hún til staðar . Innleiðing og rýni Mannauðsstjóri ber ábyrgð á skjalfestingu , innleiðingu og framkvæmd stefnunnar ásamt því að sjá til þess að stefnan og jafnréttisáætlunin sé viðhaldið , rýnd og endurskoðuð árlega af framkvæmdastjórn . Þá ber hann einnig ábyrgð á að fram fari rýni á árangri jafnlaunakerfisins árlega og að brugðist sé við ef þarf . Allir stjórnendur VÍS skuldbinda sig til að framfylgja stefnunni og bera sameiginlega ábyrgð á að viðhalda stöðugum umbótum á öllum þáttum jafnréttis - og jafnlaunastefnunnar .